hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu hu hu hu hu en hu en hu hu hu hu hu hu hu hu en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2016. január 7. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2016. január 7.
A Pedagógusok Szakszervezete szerint megtévesztő a béremelés
Szeptembertől nőnek a pedagógus bérek. A korábban megígért lépcsőzetes illetmény emelésnek megfelelően az idén 3,4 százalékkal vihetnek többet haza a tanítók, tanárok. A felsőoktatásban is módosul a bértábla. Az oktatók, kutatók garantált bérnövekedése ebben az évben 15 százalékos lesz. A Pedagógusok Szakszervezete megtévesztőnek tartja a köznevelési államtitkár bejelentését. További részletek a videóban.
Csepreghy esete a jereváni rádióval
Nem úgy, nem annyi, nem az – pontról pontra cáfolja Csepreghy Nándor állításait a 600 ezer közalkalmazott leépítéséről a közszolgákat és közalkalmazottakat tömörítő szakszervezet főtitkára.
Kevesebb közalkalmazott: a munkaadók támogatják a tervet
Hosszútávon 600 ezer fővel csökkentené a közalkalmazottak számát a kormány, a terv már ebben a kormányzási ciklusban 100-150 ezer ember átterelését jelentené a versenyszférába. Az érintettek attól tartanak, hogy az ígéretek ellenére tömegek kerülnek utcára.
A foglalkoztatottság növelését célzó támogatások sorát jelentette be tegnap Cseresnyés Péter, a Nemzetgazdasági Minisztérium munkaerőpiacért és -képzésért felelős államtitkára, amelynek során még nagyobb ütemben folytatódhat a munkanélküliség mérséklése. A statisztikai hivatal tegnap a vártnál is jobb foglalkoztatottsági mutatókat tett közzé, a trend pedig az elemzők szerint idén is folytatódik.
Közmunkásoknak és pályakezdőknek segítenek állást találni
A foglalkoztatást segítő programok közül elsőként a “Közfoglalkoztatásból a versenyszférába” című kezdődik el – mondta Cseresnyés Péter, a Nemzetgazdasági Minisztérium (NGM) munkaerőpiacért és képzésért felelős államtitkára. A február 1-én induló program tervezett keretösszege 3 milliárd forint, a tervek szerint 20-25 ezren léphetnek át a közfoglalkoztatásból az elsődleges munkaerőpiacra. A politikus felhívta a figyelmet: ha egy közfoglalkoztatott a szerződése lejárta előtt piaci állást talál, akkor havonta felveheti a közfoglalkoztatási jogviszonyból a hátralévő időszakra a foglalkoztatást helyettesítő támogatás összegét is.
A NER befogná a pedagógusok száját – Mendrey és Gallóné is gyalulta az oktatási kormányzatot; előbbi rendesen, utóbbi csekélykét
Czunyiné Bertalan Judit emberminisztériumi államtitkár szerdai budapesti sajtótájékoztatóján bejelentette, hogy szeptembertől ismét emelkednek a pedagógusbérek, Mendrey László szerint azonban mindez nem más, mint terelés, ugyanis egy rendelet betartása nem hír, hanem evidencia. A bejelentéssel a kormányzat egyértelmű szándéka, hogy szembefordítsa a társadalmat a tanárokkal – véli a Pedagógusok Demokratikus Szakszervezetének elnöke. A Pedagógusok Szakszervezetének elnöke, Galló Istvánné ugyan egy árnyalattal finomabban fogalmazva, de ugyanezt a szándékot véli fölfedezni a szaktárca kommunikációja mögött.
Nekik köszönhető, hogy még működik a fővárosi közlekedés
Csak a BKV-dolgozók, járművezetők, karbantartók munkájának köszönhető, hogy a nehézségek ellenére még mindig működik a fővárosi közlekedés – erről az Egységes Közlekedési Szakszervezet elnöke beszélt az ATV Start című műsorában.
Nincs megegyezés az elégséges szolgáltatás mértékéről sem
Az álláspontok nem közeledtek, mindenképpen sztrájk lesz Miskolcon. Szerda délután folytatódtak az egyeztetések a szakszervezetek és az MVK között a 3 százalékos béremelés kifizetéséről és a kilátásba helyezett sztrájkról – hogy mikor és milyen feltételekkel, többek között erről tárgyaltak a felek.
Soha ennyi norma nem változott az újévben – Január elsejétől 3917 jogszabály és egyéb norma változott
Bár a 2015-ös év nem hozott kiemelkedő mennyiségű jogszabályt, néhány tendencia így is megfigyelhető a jogalkotásban. Tavaly kereken 1300 új jogszabály született, ami 30%-os emelkedést jelent a 2014-es évhez képest. Ez 302-vel több az egy évvel korábbi számnál, és azt jelenti, hogy átlagosan a múlt év minden napján 3 és fél új jogszabállyal gyarapodtunk.
A munkahelyi adatvédelem szabályai
A munkahelyi adatvédelem témája a személyes adatok védelmének talán legfontosabb része, hiszen akár munkavállalók, akár munkáltatók vagyunk, ezeket a szabályokat tudnunk és alkalmaznunk kell. A Polgári Törvénykönyvről szóló 2013. évi V. törvény (a továbbiakban: Ptk.) általánosságban keretet ad a személyiségi jogok védelmére vonatkozó szabályoknak, azonban ha a munkahelyi adatvédelemről szeretnénk többet megtudni, akkor az információs önrendelkezési jogról és az információszabadságról szóló 2011. évi CXII. törvényt (a továbbiakban: Info tv.), valamint a Munka törvénykönyvéről szóló 2012. évi I. törvényt (a továbbiakban: Mt.) is górcső alá kell vennünk.
Magyarország sajnos élen jár a munkahelyi diszkrimináció területén! A hátrányos megkülönböztetést elszenvedő munkavállalók félnek a következményektől, ezért inkább hallgatnak. Pedig a jog mellettük áll. Előfordul az is, hogy a diszkrimináció megengedett. Van még teendő ezen a területen.
Elmaradhat idén a béremelés a közfoglalkoztatottaknál
Elmaradhat a közfoglalkoztatottak idei béremelése, mivel a kormány még nem döntött róla, így a közmunkások továbbra is havi nettó 52 ezer forintos juttatást kaphatnak – írja a Magyar Nemzet csütörtöki számában.
Simán elbukhatod a nyugdíjadat: sokan nem ismerik ezt a szabályt
Bár idén januártól emelkedik a nyugdíj összege, a legtöbb esetben ez még mindig csak éppenhogy elég a megélhetéshez. Jövedelemkiegészítésként ugyan sokan próbálnak meg a nyugdíj mellett munkát vállalni, idősebb korban már kevesebb a lehetőség, ráadásul az erre vonatkozó a jogszabályok között sem könnyű eligazodni. A Pénzcentrum most összeszedte a legfontosabb információkat, amit érdemes tudni a nyugdíj melletti munkavállalásról.
Jól jövedelmez a szakszervezeti elnök küldetése
Hat év „béke” után ismét vasutassztrájk lehet hazánkban, legalább is egyelőre megfeneklettek a bértárgyalások. Meleg János, a Vasutasok Szakszervezetének (VSZ) elnöke lapunknak azt mondta, ma dönthetnek a sztrájkbizottság megalakításáról, sőt a BKV-nál működő szakszervezetekkel való egyeztetés nyomán elképzelhető, hogy egyfajta „közlekedési akciószövetség” jön létre.
Hiába lesz több állás, sokan elhagyják majd az országot
Várhatóan idén is folytatódni fog a szakképzett fiatalok elvándorlása Magyarországról. Egyre több állás lesz viszont az építőiparban és a német kötődésű cégeknél. A keleti és nyugati országrész között lévő munkaerő-piaci szakadék ugyanakkor tovább mélyül.
Most a lemaradás programozott
Az informatika egyik legnagyobb globális szereplője azért lobbizik, hogy a programozás oktatása kerüljön be a Nemzeti alaptantervbe. Mint a napokban egy budapesti háttérbeszélgetésen kiderült, sokkal könnyebb megmagyarázni, hogy a lépés miért lenne előnyös a diákok és az ország számára, mint azt, hogy mit nyerne az üzleten az iparág.
Mi lesz, ha a boltban óránként változnak az árak?
A digitális árcédula egyik nagy előnye, hogy a polcra kikerülő címkét nem kell minden árváltozáskor beszedni, az újat kinyomtatni, stb. De mi van, ha egy-egy gombnyomással bármikor elvégezhető egy kis áremelés vagy akciózás? A vevő számára meddig követhető az, ha egy boltban efféle, akár személyre szabott dinamikus árképzést alkalmaznak?
Totális csőd is lehet a CSOK-ból: erre kell figyelni
Három gyerek bevállalása esetén 10+10 millió forintot kaphatunk az államtól, azonban, ha nem teljesítjük a gyerekcélt, akkor a támogatást kiemelkedő büntetőkamattal kell visszafizetnünk. Kiszámoltuk, hogy mennyivel tartoznánk az államnak 10 év múlva, és mennyibe kerülne a törlesztés, ha hitel felvételével próbálnánk törleszteni az államnak a támogatást.
Cameron javaslatai a magyarokat is érintik
Ma Orbán Viktorral tárgyal a torykat immár tíz éve irányító David Cameron. A budapesti állomás az Európai Unió reformjáról döntő februári csúcsértekezletet megelőző diplomáciai körút része. A kitartó és karizmatikus brit kormányfő politikai öröksége múlhat a következő hónapok történésein.
Komolyan aggódnak Amerikában – valamit el akar kerülni a Fed
Fokozatos, óvatos monetáris szigorításra ad lehetőséget az amerikai gazdaságra leselkedő világgazdasági kockázatok enyhülése, a foglalkoztatási helyzet javulása és az inflációs kilátások kismértékű módosulása – derül ki a Fed monetáris döntéshozó testülete, a nyíltpiaci bizottság (FOMC) tavaly december 15-16-i kamatdöntő ülésének szerdán nyilvánosságra hozott jegyzőkönyvéből.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.